joelniklaus/EU_Wikipedias huggingface dataset:
Διοικητική διαίρεση της Σερβίας

Η Διοικητική διαίρεση της Δημοκρατίας της Σερβίας (σερβικά: Административна подела Србије) είναι η υφιστάμενη διοικητική διαίρεση που ισχύει σήμερα στην Σερβία. Σύμφωνα με το Νόμο για τη δημόσια διοίκηση, που ισχύει από τις 29 Ιανουαρίου 1992 προβλέπεται ο σχηματισμός διοικητικών περιοχών (οκρούγκ) που σχηματίζονται για την εκτέλεση της κρατικής διοίκησης εκτός της έδρας της κυβέρνησης του κράτους.

Στη Σερβία υπάρχουν 29 διοικητικές περιοχές, και κάθε μια περιλαμβάνει μια σειρά από δήμους και πόλεις. Η διοικητική περιοχή της Πόλης του Βελιγραδίου, έχει την ιδιότητα της ειδικής διοικητικής μονάδας με δική της διοίκηση: τον Δήμαρχο του Βελιγραδίου, το δημοτικό συμβούλιο και την διοίκηση της πόλης. Η περιοχή της Πόλης του Βελιγραδίου χωρίζεται σε 17 δήμους ή αστικές περιοχές, οι οποίες έχουν τη δική τους τοπική αυτοδιοίκηση.

Κατάλογος διοικητικών περιοχών 
Στη Σερβία υπάρχουν 29 διοικητικές περιοχές (οκρούγκ).

Πόλη του Βελιγραδίου 
 Πόλη του Βελιγραδίου (Grad Beograd)

Αυτόνομη Επαρχία Βοϊβοντίνας 
 Οκρούγκ Βόρειας Μπάτσκα (Severno-Bački okrug)
 Οκρούγκ Βόρειου Βανάτου (Severno-Banatski okrug)
 Οκρούγκ Δυτική (Zapadno-Bački okrug)
 Οκρούγκ Κεντρικού Βανάτου (Srednje-Banatski okrug)
 Οκρούγκ Νότιας Μπάτσκα (Južno-Bački okrug)
 Οκρούγκ Νότιου Βανάτου (Južno-Banatski okrug)
 Οκρούγκ Σρεμ (Sremski okrug)

Κεντρική Σερβία 
 Οκρούγκ Γιαμπλάνιτσα (Jablanički okrug)
 Οκρούγκ Ζάγετσαρ (Zaječarski okrug)
 Οκρούγκ Ζλάτιμπορ (Zlatiborski okrug)
 Οκρούγκ Κολουμπάρα (Kolubarski okrug)
 Οκρούγκ Ματσβάνσκι (Mačvanski okrug)
 Οκρούγκ Μοράβα (Moravički okrug)
 Οκρούγκ Μπορ (Borski okrug)
 Οκρούγκ Μπρανιτσέβσκι (Braničevski okrug)
 Οκρούγκ Νίσαβα (Nišavski okrug)
 Παραδουνάβια Οκρούγκ (Podunavski okrug)
 Οκρούγκ Πίροτ (Pirotski okrug)
 Οκρούγκ Πομοράβσκι (Pomoravski okrug)
 Οκρούγκ Πσινίσκι (Pčinjski okrug)
 Οκρούγκ Ρασίνσκι (Rasinski okrug)
 Οκρούγκ Ράσκα (Raški okrug)
 Οκρούγκ Σουμανδίας (Šumadijski okrug)
 Οκρούγκ Τοπλίτσκι (Toplički okrug)

Αυτόνομη Επαρχία Κοσσυφοπεδίου και Μετοχίων 
 Οκρούγκ Κοσόβσκα Μιτρόβιτσα (Kosovsko-Mitrovački okrug)
 Οκρούγκ Κοσόβσκα Πομοράβσκι (Kosovsko-Pomoravski okrug)
 Οκρούγκ Κοσσυφοπεδίου (Kosovski okrug)
 Οκρούγκ Πέκι (Pećki okrug)
 Οκρούγκ Πρίζρεν (Prizrenski okrug)

Δείτε 
 Διοικητική διαίρεση του Βασιλείου της Σερβίας
 Διοικητική διαίρεση του Πριγκιπάτου της Σερβίας
 Διοικητική διαίρεση της Ηγεμονίας της Σερβίας

Παραπομπές
Θέατρο Λυκαβηττού

Το Θέατρο Λυκαβηττού είναι ένα υπαίθριο θέατρο το οποίο βρίσκεται σε χώρο που παλαιότερα ήταν λατομείο, στον λόφο του  Λυκαβηττού, στην Αθήνα. Στον χώρο του θεάτρου γίνονται συναυλίες και παραστάσεις το καλοκαίρι, ως μέρος του Φεστιβάλ Αθηνών και Επιδαύρου.

Ιστορία
Κατασκευάστηκε το 1964-65. Ο χώρος του λατομείου εκμισθώθηκε τον Οκτώβριο του 1964 από την Άννα Συνοδινού για είκοσι χρόνια, με άδεια κατασκευής θεάτρου και με την υποχρέωση να επιστρέψει στην κυριότητα του Δημοσίου μετά την πάροδο της περιόδου της μίσθωσης.

Κατασκευή
Αρχιτέκτονας του θεάτρου ήταν ο Τάκης Ζενέτος. Το θέατρο αποτελείται από μεταλλικό σκελετό, ο οποίος έχει χτιστεί σε κοίλο χώρο που είχε προκύψει από λατομικές εργασίες.

Δείτε ακόμα 
 Λυκαβηττός

Αναφορές

Λυκαβητ
Συμφραστικός πίνακας

Συμφραστικός πίνακας λέξεων είναι ένας αλφαβητικά οργανωμένος κατάλογος των σημαντικότερων λέξεων ή φράσεων ενός βιβλίου ή ολόκληρου του σώματος ενός γραπτού έργου. Τα λήμματα, τα οποία συνήθως  περιλαμβάνουν όλους τους παραδειγματικούς τους τύπους (λημματοποίηση) συνοδεύονται από τα άμεσα συμφραζόμενά τους, έκτασης συνήθως ενός στίχου ή και ολόκληρης πρότασης, καθώς και τις αντίστοιχες παραπομπές. 
Πριν από την ψηφιακή εποχή μόνο για έργα πολύ μεγάλης σπουδαιότητας δημιουργήθηκαν συμφραστικοί πίνακες λόγω του απαιτούμενου χρόνου, του κόστους και της δυσκολίας που απαιτεί η δημιουργία τους. Ο πρώτος στην ιστορία συμφραστικός πίνακας δημιουργήθηκε για τη Βουλγάτα, τη λατινική μετάφραση της Αγίας Γραφής από τον Hugh of St Cher (1200 – 1263), ο οποίος επιστράτευσε 500 μοναχούς για να τον βοηθήσουν στο έργο του.
Σήμερα οι συμφραστικοί πίνακες δημιουργούνται ηλεκτρονικά και υπηρετούν μια ολόκληρη σειρά από διαφορετικούς σκοπούς των επιστημών, κυρίως της γλωσσολογίας και της φιλολογίας.

Γλωσσολογικές Χρήσεις
Οι ΣΠ συνήθως χρησιμοποιούνται στη γλωσσολογία, για τη μελέτη ενός κειμένου. Παραδείγματα:    
 σύγκριση διαφορετικών χρήσεων της ίδιας λέξης
 ανάλυση συχνότητας εμφάνισης μιας λέξης
 εύρεση και ανάλυση φράσεων
 εύρεση μετάφρασης 
 δημιουργία πινάκων

Αποκατάσταση Κειμένων
Οι ΣΠ αποτελούν αναντικατάστατο εργαλείο των φιλολόγων για την αποκατάσταση, την ανάλυση και τη μελέτη της μικροδομής και της μακροδομής των κειμένων. Χειροποίητοι ΣΠ δημιουργήθηκαν για  τη συστηματική μελέ­τη των Γραφών και για τα έργα όλων των αρχαίων Ελλήνων συγγραφέων.

Συμφραστικοί Πίνακες Λέξεων για τη νεοελληνική γραμματεία
Ελάχιστοι είναι ακόμη οι Συμφραστικοί Πίνακες Λέξεων για τη νεοελληνική γραμματεία. Το πρώτο ηλεκτρονικό με ελληνική τεχνογνωσία σχετικό έργο στη χώρα μας, υπήρξε το Λεξιλόγιο του Μακρυγιάννη των Ι. Ν. Καζάζη, Ν. Κυριαζίδη και J. Brehier, 
Επρόκειτο για έναν πίνακα λέ­ξεων (index verborum) με τις παραπομπές τους. Η ίδια ομάδα εκπόνησε και Τα ελληνικά του Μακρυγιάννη 
Εκδόθηκαν επίσης "Η θυσία του Αβραάμ στον Υπολογιστή: Λεξιλογικοί πίνακες και υφολογικά σχόλια  και "Του κύκλου τα γυρίσματα: Ο Ερωτόκριτος σε ηλεκτρονική ανάλυση". Ας αναφερθεί ακόμη το επίσης ηλεκτρονικό έργο των Roderick Beaton, James Kelly και Τίνας Λεντάρη, Πίνακες Συμ­φραζομένων του “Διγενή Ακρίτα”
Το Κέντρο Ελληνικής γλώσσας παρουσίασε σε ηλεκτρονική μορφή το ΣΠ του έργου του Γιώργου Σεφέρη  ενώ ακολούθησαν και ΣΠ για τον Μανόλη Αναγνωστάκη, τον Κώστα Βάρναλη, τον Κωνσταντίνο Καβάφη, τον Ανδρέα Κάλβο, τον Κώστα Καρυωτάκη και τον Μίλτο Σαχτούρη.

Βιβλιογραφικές αναφορές 

Βιβλιοθηκονομία
Μαλάλα Γιουσαφζάι

Η Μαλάλα Γιουσαφζάι (Malala Yousafzai, Παστούν: ملاله یوسفزۍ, Ουρντού: ملالہ یوسف زئی) είναι μία νεαρή κοπέλα από τo Πακιστάν που αγωνίζεται για το δικαίωμα των κοριτσιών στην εκπαίδευση στη χώρα της.

Βιογραφία 

Η Μαλάλα γεννήθηκε στις 12 Ιουλίου 1997 στην πόλη Μινγκόρα του Πακιστάν, μέλος μιας οικογένειας σουνιτών Παστούν.  Οι Γονείς της είναι οι Ζιαουντίν Γιουσαφζάι και Τουρ Πεκάι. Η Μαλάλα έχει και δύο μικρότερους αδελφούς. Η πρώτη της εκπαίδευση τής δόθηκε από τον πατέρα της, ο οποίος είναι ιδιοκτήτης σχολείου και ποιητής. Το όνομά της είναι προς τιμή της Πακιστανής λαϊκής ηρωίδας Μαλαλάι (1861-1880).

Σε ηλικία 11 ετών ξεκίνησε να γράφει (χρησιμοποιώντας ψευδώνυμο) σε μπλογκ, όπου περιέγραφε τη ζωή της στην πόλη Μινγκόρα, στο βορειοδυτικό Πακιστάν, μετά την κατάληψη της εξουσίας στην περιοχή από τους Ταλιμπάν, που απαγόρευσαν στα κορίτσια να πηγαίνουν στο σχολείο και εξέφραζε τις απόψεις της σχετικά με το δικαίωμα των κοριτσιών στη μόρφωση. Τα επόμενα χρόνια έδωσε συνεντεύξεις σε διάφορα μέσα, τόσο της χώρας της όσο και άλλων χωρών, στις οποίες υποστήριζε το δικαίωμα των κοριτσιών να πηγαίνουν στο σχολείο. Στο μεταξύ έγινε γνωστή η ταυτότητά της.

Το πρωί της 9ης Οκτωβρίου 2012 ένας άντρας πυροβόλησε στο κεφάλι τη Μαλάλα Γιουσαφζάι ενώ βρισκόταν μέσα στο σχολικό λεωφορείο, τραυματίζοντάς την πολύ σοβαρά. Τις μέρες μετά την επίθεση νοσηλεύθηκε σε κρίσιμη κατάσταση σε νοσοκομείο στο Πακιστάν και στη συνέχεια, όταν η κατάστασή της σταθεροποιήθηκε, μεταφέρθηκε στο νοσοκομείο Queen Elizabeth του Μπέρμιγχαμ, στην Αγγλία, το οποίο επιλέχθηκε μεταξύ πολλών προσφορών για τη νοσηλεία της. Η απόπειρα δολοφονίας προκάλεσε μια έκρηξη συμπαράστασης προς την 15χρονη τότε μαθήτρια, τόσο στο Πακιστάν όσο και σε ολόκληρο τον κόσμο.

Το 2013 της απονεμήθηκε το Βραβείο Ζαχάρωφ και ήταν υποψήφια για το Νόμπελ Ειρήνης.

Το 2014 τελικά της απονεμήθηκε το Νόμπελ Ειρήνης για τον αγώνα της για το δικαίωμα των κοριτσιών στην εκπαίδευση. Σήμερα είναι ο νεότερος κάτοχος βραβείου Νόμπελ στον κόσμο, κερδίζοντας το σε ηλικία 17 ετών.

Παραπομπές

Εξωτερικοί σύνδεσμοι
	
 
 
 
 
 
 
 

Πακιστανοί συγγραφείς
Πακιστανοί ακτιβιστές
Βραβευμένοι με Νόμπελ Ειρήνης
Βραβευμένοι με το Βραβείο Ζαχάρωφ‎
Περιστατικά βίας εις βάρος γυναικών
Πακιστανοί φεμινιστές
Βασίλης Καραπατάκης

Ο Βασίλης Καραπατάκης (1922 - 1974) ήταν Έλληνας συνθέτης, μπουζουξής και τραγουδιστής.

Βιογραφικά στοιχεία
Ο Βασίλης Καραπατάκης γεννήθηκε το 1922 στην Καρδίτσα.Το πραγματικό του επώνυμο ήταν Καψάλης. Ο πατέρας του Κώστας έπαιζε λαούτο επαγγελματικά καθώς και τα αδέρφια του Ηλίας και Θανάσης που έπαιζαν βιολί και κιθάρα αντίστοιχα. Αρχικά ο Βασίλης άρχισε να παίζει επαγγελματικά στην περιοχή του λαούτο και αργότερα μπουζούκι.

Το 1945 πηγαίνει στην Αθήνα και καθιερώνετε στη δισκογραφία και στα κέντρα διασκέδασης. Το πρώτο τραγούδι που ηχογράφησε είχε τίτλο «Του αναπήρου η μάνα». Πρώτη του όμως επιτυχία ήταν το «Όταν κοιμάται ο δυστυχής».Η καλύτερη εποχή της καριέρας του ήταν από το 1957 μέχρι το 1963. Υπήρξε ένας από τους πιο αδικημένους μουσικούς της εποχής εκείνης αφού πολλά από τα τραγούδια που έγραφε τα πουλούσε για ένα κομμάτι ψωμί, ή κατόπιν συμφωνίας με την δισκογραφική εταιρία. Τα τελευταία χρόνια της ζωής του άνοιξε σχολή μουσικής στο Αιγάλεω. Μέχρι το τέλος του έγραφε τραγούδια.
Πέθανε στις 27 Μαρτίου του 1974 από καρκίνο του λάρυγγα αγκαλιά μ' αυτό που αγαπούσε πιο πολύ, το μπουζούκι του.

Μερικά από τα τραγούδια του
 Στη χειμωνιάτικη βροχή Μουσική: Βασίλης Καραπατάκης Στίχοι: Άγγελος Αττικός, πρώτη εκτέλεση: Γιώτα Λύδια
 Στην ψάθα θα πεθάνω Μουσική: Βασίλης Καραπατάκης  Στίχοι: Κώστας Βίρβος, πρώτη εκτέλεση: Στέλιος Καζαντζίδης
 Γονιού ευχή Μουσική: Βασίλης Καραπατάκης Στίχοι: Νίκος Δαλέζιος πρώτη εκτέλεση: Μανώλης Αγγελόπουλος    
 Ο μαύρος δρόμος:  Μουσική: Βασίλης Καραπατάκης, Στίχοι: Κώστας Βίρβος, πρώτη εκτέλεση: Αφεντούλα Ραζέλη

Καραπατακης Βασιλης
Έλληνες άνδρες τραγουδιστές
Έλληνες συνθέτες
Καραπατακης Βασιλης
Μικρή κουκουβάγια

Η μικρή κουκουβάγια ή Αθηνά η νυκτία (Athene noctua) είναι πτηνό της μεγάλης οικογένειας των Γλαυκιδών. Αν και στην Ελλάδα συχνά το συγκεκριμένο είδος αποκαλείται απλά κουκουβάγια, στην πραγματικότητα ο όρος κουκουβάγια περιγράφει όλα τα Γλαυκόμορφα πτηνά και όχι μόνο ένα είδος. Η Μικρή Κουκουβάγια κατοικεί σε πολλές περιοχές με υψηλή θερμοκρασία στην Ευρώπη, στην Ασία ανατολικά της Κορέας, και στη βόρεια Αφρική. 

Γλαυκίδες
Πτηνά της Ευρώπης
Πτηνά της Ασίας
Πτηνά της Αφρικής
Πτηνά της Ελλάδας
Το ημερολόγιο ενός σπασίκλα: Τρελή γκαντεμιά

Το Το ημερολόγιο ενός σπασίκλα: Τρελή γκαντεμιά, γνωστό ως "Diary of a Wimpy Kid: Hard luck" στις ΗΠΑ, είναι ένα σύγχρονο μυθιστόρημα σε κόμικς, γραμμένο και εικονογραφημένο από τον Αμερικανό συγγραφέα και σκιτσογράφο Τζεφ Κίνι, και το όγδοο βιβλίο της σειράς Το ημερολόγιο ενός σπασίκλα (σειρά). Στις ΗΠΑ κυκλοφορεί από τις εκδόσεις Amulet Books, ενώ στην Ελλάδα από τις εκδόσεις Ψυχογιός.

Πλοκή 
Ο Γκρεγκ Χέφλι έχει φάει ήττα. Ο κολλητός του, ο Ράουλι, τον έχει κάνει πέρα και το να βρει νέους φίλους στο Γυμνάσιο αποδεικνύεται εξαιρετικά δύσκολο. Αποφασίζει, λοιπόν, να αφήσει τα πράγματα στην τύχη. Θα αλλάξει, άραγε, η ζωή του με μια καλή ζαριά ή είναι καταδικασμένος σε τρελή γκαντεμιά;

Συνέχεια 
Αυτό είναι το όγδοο βιβλίο της σειράς Ημερολόγιο ενός σπασίκλα. Το προηγούμενο είναι το Το ημερολόγιο ενός σπασίκλα: Στους δύο τρίτος δεν χωραει και το επόμενο είναι το Το ημερολόγιο ενός σπασίκλα: Θα πάει μακριά η βαλίτσα;

Εξωτερικοί σύνδεσμοι  
https://www.psichogios.gr/site/Books/show/1002353/to-hmerologio-enos-spasikla-8-trelh-gkantemia

Το ημερολόγιο ενός σπασίκλα (σειρά)
Οκρούγκ Ζλάτιμπορ

Η Οκρούγκ (Περιφέρεια) Ζλάτιμπορ (σερβικά : Златиборски округ) είναι Διοικητική διαίρεση της Δημοκρατίας της Σερβίας. Σύμφωνα με την απογραφή του 2011 η διοικητική περιοχή έχει πληθυσμό 286.549 άτομα κι έκταση 6.140 τετραγωνικά χλμ (ή 2.370 τετραγωνικά μίλια), διοικητικό κέντρο της περιοχής είναι η πόλη Ούζιτσε. Βρίσκεται στα σύνορα της Σερβίας με το Μαυροβούνιο και την Βοσνία Ερζεγοβίνη.

Δήμοι 
Η διοικητική περιοχή περιλαμβάνει τους δήμους:
 Μπαγίνα Μπάτστα
 Κοσγερίτς
 Ούζιτσε
 Ποζέγκα
 Τσαγιετίνα
 Αρίλγε
 Νόβα Βάρος
 Πριγιεπόλιε
 Σγενίτσα
 Πριμπόγ

Αξιοθέατα 
Το Ζλάτιμπορ έχει πολλούς δημοφιλείς τουριστικούς προορισμούς, το όρος Ζλάτιμπορ που αποτελεί φυσικό εθνικό πάρκο. Ο ποταμός Ντρίνα και η λίμνη Πέρουσατς. Ιστορικό μνημείο είναι το μοναστήρι Ράτσα που χτίστηκε τον 13ο αιώνα και γνώρισε πολλές καταστροφές.

Παραπομπές 

 All official material made by the Government of Serbia is public by law. Information was taken from the srbija gov

Διοικητική διαίρεση της Δημοκρατίας της Σερβίας
Ρέσνα

Η Ρέσεν ή Ρέσνα ( [ˈrɛːsɛn]) είναι κωμόπολη στη νοτιοδυτική Βόρεια Μακεδονία, με περίπου 9.000 κατοίκους. Σχεδόν ισαπέχει από τη Μπίτολα και την Οχρίδα. Η κωμόπολη βρίσκεται σε υψόμετρο 850 μέτρων από τη στάθμη της θάλασσας, κοντά στη λίμνη Μεγάλη Πρέσπα. Η Ρέσεν είναι η μόνη κωμόπολη στην περιοχή της Πρέσπας και έδρα του Δήμου Ρέσεν.

Όνομα 
Το όνομα της πόλης στα σλαβομακεδονικά και στα βουλγάρικα είναι Ρέσεν (Ресен), στα σέρβικα Ρέσαν (Ресан), στα τουρκικά Ρέσνε (Resne), στα αλβανικά είναι γνωστή ως Ρέσνιε ή Ρέσνια (Resnjë ή Resnja) και στα ελληνικά ως Ρέσνα.

Ιστορία 
Η αρχαία ιλλυρική πόλη του Δαμαστίου ενδέχεται να βρίσκονταν κοντά στη Ρέσεν. Η ιστορία του Δαμαστίου ως πόλης χρονολογείται από το 431 π.Χ., όταν κατέφθασαν άποικοι από την Αίγινα .

Κατά τον Μεσαίωνα, η περιοχή των Πρεσπών ήταν τμήμα της Βουλγαρικής Αυτοκρατορίας. Μετά την ήττα των Βουλγάρων του Σαμουήλ από τους Βυζαντινούς του Βασιλείου Β΄ Βουλγαροκτόνου, στη Μάχη του Κλειδίου, κάποιοι από τους στρατιώτες του Σαμουήλ, οι οποίοι είχαν τυφλωθεί στο ένα μάτι, εγκαταστάθηκαν σε ένα χωριό στις ακτής της λίμνης Πρέσπας. Οι Βυζαντινοί αποκάλεσαν το χωριό Ασαμάτι, που σημαίνει: το χωριό των μονόφθαλμων. Στη συνέχεια η περιοχή πέρασε στη βυζαντινή κυριαρχία.

Αργότερα, η Ρέσεν, έγινε τμήμα της Οθωμανικής Αυτοκρατορίας. Αποτέλεσε κέντρο του βλαχόφωνου Ελληνισμού και ήταν η γενέτειρα του Αχμέντ Νιγιαζί Μπέη, αλβανού αξιωματούχου από αριστοκρατική οικογένεια της πόλης, ο οποίος ήταν ένας από τους πρωτεργάτες και ηγέτες της Επανάστασης των Νεότουρκων. Το πιο φημισμένο μνημείο της Ρέσεν είναι το Σαράι του Αχμέντ Νιγιαζί Μπέη, έπαυλη γαλλικής τεχνοτροπίας. Ο Ελληνικός βλαχόφωνος πληθυσμός προσέφυγε, στο μεγαλύτερο μέρος του, στην περιοχή της Λάρισας και στο Παλαιό Σκυλλίτσι Ημαθίας, μετά το 1913.

Παραπομπές 

Πόλεις της Βόρειας Μακεδονίας
Δήμος Ρέσεν
Hyundai i10

Το Hyundai i10 είναι αυτοκίνητο πόλης της κατηγορίας Α, που παράγεται από την νοτιοκορεατική αυτοκινητοβιομηχανία Hyundai από το 2007. Τον Αύγουστο του 2013, παρουσιάστηκε η δεύτερη γενιά του και προωθήθηκε στις αρχές του 2014 και, ειδικότερα στην Ευρώπη, έφτασε τον Ιανουάριο του ίδιου έτους. Μαζί με τη δεύτερη γενιά, εξελίχθηκε και μια λίγο μεγαλύτερη εκδοχή του, το Grand i10, κυρίως για τις αγορές της Ασίας και παρουσιάστηκε τον Σεπτέμβριο του 2013, μαζί με μια έκδοση σεντάν το Hyundai Xcent. Η τρίτη γενιά του i10 παρουσιάστηκε στις 20 Αυγούστου 2019.

Εισαγωγή 
Το αρχικό i10 εξελίχθηκε υπό την κωδική ονομασία «Hyundai PA» για να αντικαταστήσει το Hyundai Atos, που ήταν γνωστό επίσης και ως Hyundai Amica και Hyundai Santro. Αρχικά, το αυτοκίνητο απευθυνόταν κυρίως στην αγορά της Ινδίας, με την παραγωγή στην Ινδία, δεδομένης της δημοτικότητας των κόμπακτ hatchback στη χώρα.

Συγγενικά μοντέλα 
Στενή συγγένεια με το Hyundai i10 έχει το Kia Picanto.

Η τρίτη γενιά του μοντέλου, προσφέρει και μια σεντάν εκδοχή αμαξώματος, το Hyundai Aura, που απευθύνεται κυρίως στην Ινδία. Για πρώτη κυκλοφόρησε στην αγορά της χώρας αυτής στις 21 Ιανουαρίου 2020.

Αισθητική 
Διαχρονικά, το i10 διαθέτει μεγάλη ανοιχτή γρίλια, σχάρα με επένδυση από χρώμιο, προβολείς ομίχλης, καπό που δίνει την οπτική εντύπωση ότι έχει κέλυφος, και πίσω αεροτομή στην οροφή για την κορυφαία έκδοση. Η πίσω πόρτα έχει λαβή με επένδυση από χρώμιο.

Το συνολικό μήκος του i10 (3.565 χιλιοστά) και το μεταξόνιο (2.380 χιλιοστά) είναι ταυτόσημα με του Hyundai Atos / Santro, αν και με λίγο περισσότερο χώρο στο εσωτερικό. Ο εργονομικός σχεδιασμός είχε ως στόχο να φιλοξενήσει ψηλότερους οδηγούς και να αυξήσει τον πίσω χώρο για τα γόνατα. Το πλάτος του έχει αυξηθεί (στο εμπρός και πίσω μέρος) κατά 70 χιλιοστά, προσφέροντας έτσι σαφώς περισσότερο χώρο για τους ώμους. Το ύψος έχει μειωθεί κατά 40 χιλιοστά. Ο χώρος αποσκευών έχει όγκο 225 λίτρα στην πρώτη γενιά και 252 λίτρα στη δεύτερη γενιά, αν και είναι σημαντικά μικρότερος από αυτόν του Hyundai Getz της κατηγορίας B.

Πηγές 

 Η επίσημη διεθνής ιστοσελίδα του Hyundai i10
 Η επίσημη Ελληνική ιστοσελίδα του Hyundai i10

i10
Αυτοκίνητα πόλης
Νοτιοκορεατικά αυτοκίνητα
Hyundai i30

Το Hyundai i30 είναι ένα μικρομεσαίο αυτοκίνητο της κατηγορίας C που κατασκευάζεται από τη νοτιοκορεατική αυτοκινητοβιομηχανία Hyundai Motor Company από το 2007. Το i30 μοιράζεται την πλατφόρμα με το Kia Cee'd και προσφέρεται σε εκδόσεις με κινητήρες βενζίνης και ντίζελ, με χειροκίνητο ή αυτόματο κιβώτιο ταχυτήτων.

Ειδικότερα στις ΗΠΑ και στον Καναδά, το i30 διατέθηκε παράλληλα με το Hyundai Elantra 5ης γενιάς, αρχικά ως Elantra Touring και από το 2012 ως Elantra GT, πριν την οριστική διακοπή του i30 στα κράτη αυτά το 2020.

Πρώτη γενιά 
Η πρώτη γενιά του Hyundai i30 εισήχθη στο Διεθνές Σαλόνι Αυτοκινήτου της Γενεύης τον Μάρτιο του 2007, ως ένα hatchback αυτοκίνητο της μικρομεσαίας κατηγορίας C, και κυκλοφόρησε στα τέλη του 2007 για την Ευρώπη και την Αυστραλία. Ειδικότερα στη Βόρεια Αμερική, κυκλοφόρησε για πρώτη φορά το 2008, για τη σεζόν (model year) του 2009.

Η εκδοχή i30cw παρουσιάστηκε στο Σαλόνι Αυτοκινήτου της Σεούλ στη Νότια Κορέα το 2007 και κυκλοφόρησε σε παγκόσμια κλίμακα, συμπεριλαμβανομένης της Βόρειας Αμερικής από τη σεζόν του 2009. Είναι μια μεγαλύτερη και πιο ευρύχωρη έκδοση του hatchback i30. Ο μέγιστος όγκος του φορτίου του i30cw είναι 65 κυβικά πόδια ή 1.800 λίτρα.

Δεύτερη γενιά 

Τον Σεπτέμβριο του 2011, στο Διεθνές Σαλόνι Αυτοκινήτου της Φρανκφούρτης, παρουσιάστηκε η δεύτερη γενιά του Hyundai i30. Το 2012, το Elantra Touring Wagon έφερε έναν κινητήρα 2.0 λίτρων I4 (4-κύλινδρο σε σειρά), που παράγει 138 hp (103 kW) και 184 Ν·m (136 λίβρες·πόδια). Η αμερικανική EPA έχει μετρήσει τα ποσοστά κατανάλωσης στα 23 μίλια το γαλόνι στην πόλη και 30 μίλια το γαλόνι στον αυτοκινητόδρομο σε γαλόνια ΗΠΑ (10 λίτρα στα 100 χιλιόμετρα και 7,8 λίτρα στα 100 χιλιόμετρα, αντίστοιχα). Το Elantra Touring εξοπλίζεται είτε με 5-τάχυτο μηχανικό κιβώτιο ή με 4-τάχυτο αυτόματο κιβώτιο.

Τρίτη γενιά 
Τον Οκτώβριο του 2016, στο Διεθνές Σαλόνι Αυτοκινήτου του Παρισιού, παρουσιάστηκε η τρίτη γενιά του Hyundai i30. Κυκλοφόρησε για τη σεζόν (model year) του 2017, ενώ τον Φεβρουάριο του 2020 υπέστη ένα λίφτινγκ.

Αναφορές

Εξωτερικοί σύνδεσμοι 

 Η επίσημη Ελληνική ιστοσελίδα του Hyundai i30

i30
Μικρομεσαία αυτοκίνητα
Νοτιοκορεατικά αυτοκίνητα
Αυτοκίνητα ράλλυ
Ιταλοτουρκικός Πόλεμος

Ο Ιταλοτουρκικός Πόλεμος, επίσης γνωστός ως Λιβυκός Πόλεμος στην Ιταλία και ως Πόλεμος της Τριπολίτιδας στην Τουρκία, διεξήχθη ανάμεσα στην Οθωμανική Αυτοκρατορία και το Βασίλειο της Ιταλίας, από τον Σεπτέμβριο του 1911 έως τον Οκτώβριο του 1912.

Ως αποτέλεσμα αυτής της σύγκρουσης, η Ιταλία κατέλαβε τις οθωμανικές επαρχίες Τριπολίτιδας, Φεζάν και Κυρηναϊκής. Αυτές οι επαρχίες αργότερα σχημάτισαν τα εδάφη της σημερινής Λιβύης. 

Κατά την διάρκεια της σύγκρουσης, οι ιταλικές δυνάμεις κατέλαβαν επίσης τα Δωδεκάνησα. Μετά το πέρας του πολέμου, η Ιταλία είχε συμφωνήσει να επιστρέψει τα νησιά στην οθωμανική διοίκηση, σύμφωνα με την Συνθήκη του Ουσύ (1912). Ωστόσο, οι ασάφειες των κειμένων της συνθήκης επέτρεψαν να διατηρήσουν οι Ιταλοί την διοίκηση των νησιών, ενώ με την Συνθήκη της Λωζάνης του 1923 η Τουρκία απαρνήθηκε κάθε δικαίωμα πάνω στα νησιά. 

Μολονότι ο πόλεμος αυτός δεν ήταν ιδιαίτερα σημαντικός, αποτέλεσε προάγγελο του Α΄ Παγκοσμίου Πολέμου, καθώς ευνόησε τον εθνικισμό των Βαλκανικών λαών. Οι Βαλκάνιοι βλέποντας πόσο εύκολα οι Ιταλοί νίκησαν την άλλοτε ισχυρή Οθωμανική Αυτοκρατορία, κήρυξαν τον Α΄ Βαλκανικό Πόλεμο πριν ακόμα τελειώσει η ιταλοτουρκική σύρραξη. 

Ο Ιταλοτουρκικός Πόλεμος υπήρξε σημείο επίδειξης σημαντικών τεχνολογικών επιτευγμάτων στο πεδίο της μάχης, και κυρίως με πιο σημαντικό από αυτά το αεροπλάνο. Στις 23 Οκτωβρίου του 1911, ένας Ιταλός πιλότος απογειώθηκε από τη Λιβύη για να παρατηρήσει τις γραμμές του τουρκικού στρατού. Πρόκειται για την πρώτη παγκοσμίως χρήση αεροσκάφους σε πόλεμο. 

Σε αυτή την σύγκρουση, ο μελλοντικός πρόεδρος της Τουρκίας, Μουσταφά Κεμάλ, διακρίθηκε για την συμμετοχή του ως νέος αξιωματικός.

Παραπομπές

 http://www.britannica.com/EBchecked/topic/297469/Italo-Turkish-War
 http://www.war-memorial.net/Italo-Turkish-War-3.23
 http://www.historyguy.com/italo_turkish_war.htm#.UwuDXb2TuAg
 https://web.archive.org/web/20160324085027/http://jamescalbraith.com/2012/09/16/italo-turkish-war-1911-1912/

Εξωτερικοί σύνδεσμοι 

 
Πόλεμοι της Ιταλίας
Πόλεμοι της Οθωμανικής Αυτοκρατορίας
Ιστορία της Λιβύης
Ιστορία των Δωδεκανήσων
Ιταλική αποικιακή αυτοκρατορία
1911
1912
Μάντοβα

Η Μάντοβα (ιταλικά: Mantova, λατινικά και λομβαρδικά: Mantua) είναι πόλη και δήμος της Λομβαρδίας στην Ιταλία και πρωτεύουσα της επαρχίας της Μάντοβας. Η πόλη υπολογίζεται, ότι το Σεπτέμβριο του 2013 είχε 47.927 κατοίκους. Η πόλη περιβάλλεται από τρεις τεχνητές λίμνες, οι οποίες δημιουργήθηκαν κατά τον 12ο αιώνα, που αποκαλούνται Λάγκο Σουπεριόρε, Λάγκο ντι Μέτζο και Λάγκο Ινφεριόρε (δηλαδή επάνω, μέση και κάτω λίμνη) και τροφοδοτούνται από το ποταμό Μίτσιο, ένα παραπόταμο του Πάδου, που πηγάζει από τη λίμνη Γκάρντα. Μια τέταρτη λίμνη, η λίμνη Μπατζόλο, αποξηράνθηκε τον 18ο αιώνα.

Ιστορικά στοιχεία 
Γύρω από την πόλη έχουν βρεθεί ίχνη κατοίκησης από τη νεολιθική εποχή (5η χιλιετία π.Χ.). Αυτοί οι οικισμοί υπήρχαν μέχρι την κατάκτηση της περιοχής από τους Ρωμαίους το 3ο αιώνα π.Χ. Ο Βιργίλιος, ένας από τους σημαντικότερους Ρωμαίους ποιητές, γεννήθηκε σε ένα χωριό κοντά στη Μάντουα (ρωμαϊκό όνομα της Μάντοβας) το 70 π.Χ. Μετά την πτώση της ρωμαϊκής αυτοκρατορίας η πόλη πέρασε στα χέρια των Βυζαντινών και στη συνέχεια των Λομβαρδών και των Φράγκων. Το 1273, εκμεταλλευόμενος τη διαμάχη Γουέλφων και Γιβελλίνων, ο Πιναμόντε Μπονατσόλσι κατέλαβε την εξουσία και ίδρυσε το Δουκάτο της Μάντοβας. Η οικογένειά του διοίκησε τη Μάντοβα για σχεδόν μισό αιώνα, μετατρέποντάς την σε καλλιτεχνικό κέντρο, αλλά τελικά κηρύχθηκαν έκπτωτοι. Το 1433 ο Φραγκίσκος Α΄ του οίκου των Γκονζάγκα έγινε μαρκήσιος της Μάντοβας. Η πόλη υπό την εξουσία των Γκονζάγκα έγινε ένα από τα πιο σημαντικά πολιτιστικά και μουσικά κέντρα της Ιταλίας. Το 1708 το δουκάτο της Μάντοβας έγινε τμήμα της Αυστριακής Αυτοκρατορίας και αναγεννήθηκε. Το 1797 κατακτήθηκε από τον Ναπολέοντα ΄, αλλά τελικά πέρασε ξανά στα χέρια της Αυστρίας μέχρι το 1866, οπότε έγινε τμήμα της ενοποιημένης Ιταλίας.

Πολιτιστικά στοιχεία 

Η Μάντοβα είναι γνωστή για τους αρχιτεκτονικούς θησαυρούς της, τα κομψά παλάτια και τη μεσαιωνική και αναγεννησιακή πόλη, η οποία επεκτάθηκε γύρω από την προϋπάρχουσα. Επίσης, για το σημαντικό της ρόλο στην ιστορία του λυρικού θεάτρου το δουκικό παλάτι της Μάντοβας είναι ένας από τους κύριους χώρους, που διαδραματίζεται η υπόθεση της δημοφιλούς όπερας Rigoletto του Τζουζέπε Βέρντι, ο πρωταγωνιστής της οποίας είναι ο γελωτοποιός του Δούκα. Η Μάντοβα μαζί με την κοντινή Σαμπιονέτα αποτελούν Μνημείο Παγκόσμιας Κληρονομιάς της UNESCO από το 2008, ως παραδείγματα των ιδεών που υπήρχαν για το σχεδιασμό της ιδανικής αναγεννησιακής πόλης.

Παραπομπές

Εξωτερικοί σύνδεσμοι 

 

Πόλεις της επαρχίας της Μάντοβα
Μνημεία Παγκόσμιας Κληρονομιάς στην Ιταλία
Συμμετρία ομάδας

Η ομάδα συμμετρίας ενός αντικειμένου (εικόνας, σήματος, κ.τ.λ.), στην αφηρημένη άλγεβρα, είναι η ομάδα των μετασχηματισμός για τους οποίους το αντικείμενο είναι αμετάβλητο με πράξη τη σύνθεση. Είναι μια υποομάδα της ομάδας ισομετρίας του  χώρου αναφοράς. Όπως διατυπώθηκε ως τώρα, η αναφερόμενη έννοια αφορά στην Ευκλείδεια γεωμετρία, αλλά στην πραγματικότητα η έννοια  μπορεί επίσης να μελετηθεί σε ευρύτερα πλαίσια.

Προλεγόμενα 

Τα «αντικεἰμενα» μπορεί να είναι γεωμετρικά σχήματα, εικόνες και μοτίβα, όπως τα μοτίβα σε ταπετσαρίες. Ο ορισμός μπορεί να γίνει περισσότερο πρακτικός αν εξειδικεύσουμε τι ακριβώς εννοούμε με τους όρους «εικόνα» ή «μοτίβο», λόγου χάρη. Είναι μια συνάρτηση με σύνολο ορισμού θέσεις και πεδίο τιμών ένα σύνολο από χρώματα. Για τη συμμετρία των φυσικών αντικειμένων, μπορεί να χρειάζεται να ληφθεί υπόψη και η φυσική σύνθεση του αντικειμένου στους υπολογισμούς. Η ομάδα ισομμετρίας του χώρου επάγει μια ομάδα δράσεων σε αντικείμενα μέσα στο χώρο αυτό.

Γεωμετρία
Συμμετρία
Θεωρία ομάδων
Κώστας Σαντοριναίος

Ο Κώστας Σαντοριναίος (Κωνσταντινούπολη 8 Αυγούστου 1909 - Αθήνα 10 Ιουνίου 2010) ήταν Έλληνας ηθοποιός.

Βιογραφία 
Γεννήθηκε στην Κωνσταντινούπολη το 1909. Σπούδασε στην Επαγγελματική Σχολή Θεάτρου. Έπαιξε σε έργα πρόζας, επιθεωρήσεις και μουσικές κωμωδίες. Στο μεταξύ είχε αρχίσει από το 1930 να συγκροτεί τους δικούς του θιάσους στην Αθήνα και σε περιοδείες σε όλη την Ελλάδα, σε συνεργασία με τη σύζυγο του Παμφίλη Αργυροπούλου. Ο Σαντοριναίος απεβίωσε στην Αθήνα, το 2010. Πέθανε απομονωμένος από τα φώτα της δημοσιότητας.

Φιλμογραφία

Υπεραιωνόβιοι
Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Έλληνες άνδρες ηθοποιοί μουσικού θεάτρου
Παμφίλη Αργυροπούλου

Η Παμφίλη Αργυροπούλου (Αθήνα 1908 - Αθήνα 1994) ήταν Ελληνίδα ηθοποιός και κόρη του ηθοποιού Βασίλη Αργυρόπουλου (όχι του γνωστού κωμικού). Υπήρξε σύζυγος του ηθοποιού Κώστα Σαντοριναίου.

Φιλμογραφία

Παραστασιογραφία 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Τηλεοπτικές σειρές

Τηλεοπτικό θέατρο 

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Cowboy Bebop

Το Cowboy Bebop (ιαπωνικά: カウボーイビバップ, λατινισμός Χέπμπορν: Kaubōi Bibappu) είναι ιαπωνική σειρά anime του 1998 που αναπτύχθηκε από την Sunrise. Περιλαμβάνει μια ομάδα παραγωγής με επικεφαλής τον σκηνοθέτη Σινιτσίρο Βατανάμπε, τον σεναριογράφο Κεΐκο Νομπουμότο, τον σχεδιαστή χαρακτήρων Τοσιχίρο Καγουαμότο, τον μηχανικό σχεδιαστή Κιμιτόσι Γιαμάνε και τη συνθέτη Γιόκο Κάνο. Η σειρά αποτελείται από είκοσι έξι επεισόδια (συνεδρίες). Διαδραματίζεται κατά το έτος 2071 και ακολουθεί τις περιπέτειες, αναποδιές και τραγωδίες του πληρώματος κυνηγών επικηρυγμένων που ταξιδεύουν με το Bebop, το διαστημόπλοιο τους. Το Cowboy Bebop διερευνά φιλοσοφικές έννοιες, όπως τον υπαρξισμό, την υπαρξιακή ανία, τη μοναξιά, και την επιρροή του παρελθόντος.

Η σειρά έκανε πρεμιέρα στην Ιαπωνία στο κανάλι TV Tokyo από τις 3 Απριλίου έως τις 26 του Ιουνίου του 1998, μεταδίδοντας μόλις δώδεκα επεισόδια και ένα special λόγω του αμφιλεγόμενου περιεχομένου με θεματολογία για ενηλίκους. Το σύνολο των είκοσι έξι επεισοδίων της σειράς αργότερα μεταδόθηκε από την WOWOW από τις 24 Οκτωβρίου μέχρι τις 24 Απριλίου 1999. Το άνιμε προσαρμόστηκε σε δύο σειρές μάνγκα που εκδόθηκαν στο Kadokawa Shoten's Asuka Fantasy DX. Μια ταινία κυκλοφόρησε αργότερα σε κινηματογράφους σε όλο τον κόσμο.

Το Cowboy Bebop έγινε μια κριτική και εμπορική επιτυχία, τόσο στην ιαπωνική όσο και στις διεθνείς αγορές, κυρίως στις Ηνωμένες Πολιτείες. Η σειρά συγκέντρωσε πολλά σημαντικά βραβεία άνιμε και επιστημονικής φαντασίας από τις ιαπωνικές εκδόσεις, και έλαβε καθολικούς επαίνους για το στιλ της, τους χαρακτήρες, την ιστορία, τις φωνές των ηθοποιών, το animation και τη μουσική. Στα χρόνια που ακολούθησαν την κυκλοφορία της, κριτικοί και σχολιαστές, από τις Ηνωμένες Πολιτείες ειδικότερα, έχουν αναγνωρίσει τη σειρά Cowboy Bebop ως ένα αριστούργημα και συχνά την αναφέρουν ως μια από τις καλύτερες σειρές άνιμε όλων των εποχών. Πιστώνεται με την συμβολή της εισαγωγής των άνιμε σε ένα νέο κύμα τηλεθεατών από τη δύση στις αρχές της δεκαετίας του 2000, ενώ το Cowboy Bebop έχει επίσης επισημανθεί ως μια σειρά πύλη για το μέσο ως σύνολο.

Παραπομπές

Εξωτερικοί σύνδεσμοι 

 (Cowboy-Bebop.net) 
 (CowboyBebop.org)  
Official Bandai Channel website 
Official Madman Entertainment website

Cowboy Bebop στην The Encyclopedia of Science Fiction

Anime με πρωτότυπο σενάριο
Anime και manga επιστημονικής φαντασίας
Σειρές anime
Σειρές manga
Δραματικά anime και manga
Νεο-νουάρ
Αμνησία στη μυθοπλασία
Ηλιακό Σύστημα στη μυθοπλασία
Shōjo anime και manga
Ηνωμένα Αραβικά Κράτη

Τα Ηνωμένα Αραβικά Κράτη (ΗΑΚ, αραβικά: الولايات العربية المتحدة) ήταν μια βραχύβια συνομοσπονδία της Ηνωμένης Αραβικής Δημοκρατίας (Αίγυπτος και Συρία) και της Βόρειας Υεμένης τη χρονική διάρκεια 1958-1961.

Η Ηνωμένη Αραβική Δημοκρατία ήταν ένα κυρίαρχο κράτος που σχηματίστηκε από την ένωση της Αιγύπτου και της Συρίας το 1958. Το ίδιο έτος, το Βασίλειο της Υεμένης (Βόρεια Υεμένη), το οποίο είχε ήδη υπογράψει σύμφωνο άμυνας με την Αίγυπτο, ενώνεται με τη νέα κατάσταση το 1958 σε μια χαλαρή συνομοσπονδία, τα Ηνωμένα Αραβικά Κράτη. Ωστόσο, σε αντίθεση με τις χώρες μέλη της Ηνωμένης Αραβικής Δημοκρατίας και την Βόρεια Υεμένη παρέμεινε ένα ανεξάρτητο κυρίαρχο κράτος. Διατηρήθηκε  μέλος του ΟΗΕ και ξεχωριστή πρεσβεία σε όλη την περίοδο της ύπαρξής της.

Ούτε η Ένωση ούτε η συνομοσπονδία εκπλήρωσαν τον ρόλο τους ως φορείς παναραβισμού ή αραβικού εθνικισμού , καθώς διαλύθηκαν το 1961.

Ιστορία της Αιγύπτου
Νεότερη ιστορία της Συρίας
Ιστορία της Υεμένης
Ψυχρός Πόλεμος
Yamaha Crypton R

Το Yamaha Crypton R είναι μία μοτοσικλέτα τύπου "παπάκι" που παράχθηκε από την ιαπωνική βιομηχανία Yamaha. Διατέθηκε με κινητήρες 105 και 115 κυβικών εκατοστών, συμπίεση 9,6:1 καθώς και καρμπιρατέρ χιλιοστών.

Μοντέλα μοτοσικλετών Yamaha
Όμπλαστ Μπάτσκα

Η περιφέρεια Μπάτσκα (κροατικά : Bačka oblast, σερβικά : Бачка област) ήταν διοικητική περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Νόβι Σαντ. Καταλάμβανε εδάφη της ιστορικής περιοχής της Μπάτσκα και σήμερα ανήκει στην Σερβία και Κροατία.

Αναφορές 
 Народна енциклопедија, 1925 г.

Όμπλαστ Μπατσκα
Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Διοικητική διαίρεση της Κροατίας στο Βασίλειο Σέρβων, Κροατών και Σλοβένων
Ορφανό φάρμακο

Τα ορφανά φάρμακα είναι φάρμακα που προορίζονται για τη θεραπεία σπάνιων ασθενειών. Οι ασθένειες αυτές είναι τόσο σπάνιες έτσι ώστε οι χορηγοί είναι απρόθυμοι να τα αναπτύξουν, υπό τις συνήθεις συνθήκες εμπορίας, καθώς το μικρό μέγεθος της αγοράς που αντιπροσωπεύουν δεν θα τους επέτρεπε την απόσβεση του κεφαλαίου που επενδύουν για την έρευνα και ανάπτυξη του προϊόντος.

Παραπομπές

Εξωτερικοί σύνδεσμοι 

Ορφανά φάρμακα στην ιστοσελίδα της Ευρωπαϊκής Επιτροπής.

 
Θεραπευτικές αγωγές
Μάρκε

Οι Μάρκε (ιταλικά: Marche) αποτελούν περιφέρεια της Ιταλίας και βρίσκονται στο κεντρικό τμήμα της χώρας. Πρωτεύουσά τους είναι η Ανκόνα.

Γεωγραφία 
Οι Μάρκε συνορεύουν με την Εμίλια-Ρομάνια και τη δημοκρατία του Αγίου Μαρίνου στα βόρεια, την Τοσκάνη στα βορειοδυτικά, την Ούμπρια στα δυτικά, το Αμπρούτσο και το Λάτιο στα νότια και βρέχονται από την Αδριατική στα ανατολικά. Η συνολική έκταση της περιφέρειας είναι 9.336 τ.χλμ., και ο πληθυσμός 1.545.098. Μεγαλύτερη πόλη και πρωτεύουσα της περιφέρειας είναι η Ανκόνα, με 101.319 κατοίκους. Άλλες μεγάλες πόλεις των Μάρκε είναι το Πέζαρο, το Φάνο, το Άσκολι Πιτσένο, το Σαν Μπενεντέτο ντελ Τρόντο, η Σενιγκάλλια, η Ματσεράτα και το Φέρμο.

Η μεγαλύτερη έκταση της περιφέρειας είναι ορεινή ή ημιορεινή, με κύριο γεωγραφικό χαρακτηριστικό την οροσειρά των Απεννίνων, που βρίσκεται στο δυτικό άκρο της περιφέρειας ενώ μια σειρά λόφων εκτείνεται μέχρι την Αδριατική. Οι πεδινές εκτάσεις είναι λίγες. Το ψηλότερο βουνό της περιφέρειας είναι το Μόντε Βετόρε, με ύψος 2.476 μέτρα.

Ιστορία 
Κατά την αρχαιότητα στα εδάφη των Μάρκε βρισκόταν το Πικηνόν (Άσκολι Πιτσένο). Μετά την πτώση της δυτικής Ρωμαϊκής Αυτοκρατορίας, εισέβαλαν οι Γότθοι και στην συνέχεια η περιοχή καταλήφθηκε από τους Βυζαντινούς και υπήχθη στο εξαρχάτο της Ραβέννας. Μετά την κατάληψη της περιοχής από τον Καρλομάγνο ιδρύθηκαν οι συνοριακές διοικήσεις (marca, πληθ. marche) του Καμερίνο, του Φέρμο και της Ανκόνας. Αν και ανήκαν στα Παπικά Κράτη είχαν ένα βαθμό αυτονομίας, ενώ αντιστάθηκαν τόσο στον Φρειδερίκο Α΄ Βαρβαρόσσα όσο και στην Βενετία και δημιούργησαν μια θαλάσσια δημοκρατία. Μετά τη διάλυση του δουκάτου του Ουρμπίνο το 1631, έγιναν πάλι μέρος των Παπικών Κρατών μέχρι την κατάκτησή τους από το Ναπόλεοντα. Έγιναν πάλι μέρος των Παπικών Κρατών από το 1815 μέχρι το 1860, οπότε ενώθηκαν με την υπόλοιπη Ιταλία.

Επαρχίες 
Οι Μάρκε χωρίζονται σε έξι επαρχίες:

Η επαρχία του Φέρμο δημιουργήθηκε το 2009, ενώ πριν ήταν τμήμα της επαρχίας Ασκόλι Πιτσένο.

Διοίκηση 
Στις τελευταίες εκλογές στις 20-21 Σεπτεμβρίου 2020, πρόεδρος εξελέγη με ποσοστό 49,1% ο Φραντσέσκο Ακουαρόλι  (Αδέρφια της Ιταλίας), ο οποίος ορκίστηκε στις 30 Σεπτεμβρίου 2020.

Εξωτερικοί σύνδεσμοι 

Μάρκε
Αβλάβιος (Βυζαντινός αξιωματούχος)

Ο Αβλάβιος ήταν επιφανής αξιωματούχος του Βυζαντίου, επί της εποχής του Μ. Κωνσταντίνου. Ταπεινής καταγωγής, γεννήθηκε στην Κρήτη και, αρχικά, εξασκούσε το επάγγελμα του εμπόρου. Αργότερα, και κυρίως λόγω του χριστιανικού του ζήλου, έγινε από τους ευνοούμενους του Μ. Κωνσταντίνου, σε σημείο που, κάποια στιγμή, η θυγατέρα του Ολυμπιάδα παντρεύτηκε τον νεότερο γιο του Αυτοκράτορα, Κώνσταντα. 

Γύρω στο 315 μ.Χ., βρίσκεται ως επίτροπος της Ιταλίας και, για πολλά χρόνια, έφερε τον τίτλο του Επάρχου του Πραιτωρίου ενώ τελικά, το 331 έγινε Έπαρχος της Αυτοκρατορικής Αυλής.   Από τότε, φαίνεται ότι ενεπλάκη σε αυλικές δολοπλοκίες, κατηγορείται μάλιστα από τον ιστορικό Ζώσιμο, ότι συμμετείχε στη δολοφονία του φιλοσόφου Σώπατρου, επειδή τον ζήλευε για τις φιλικές του σχέσεις με τον αυτοκράτορα. 

Μετά τον θάνατο του Μ. Κωνσταντίνου, έχασε την εύνοια που είχε στην αυτοκρατορική αυλή και προτίμησε να αποσυρθεί στα κτήματά του στη Βιθυνία. Ωστόσο, ο διάδοχος του Μ. Κωνσταντίνου, Κωνστάντιος, τον έκρινε λίαν επίφοβο και διέταξε να δολοφονηθεί το 338 μ.Χ. 

Γιος του ήταν ο Κόμης Σέλευκος όπου παντρεύτηκε την  φιλόδοφο Αλεξάνδρα, κόρη τους η διακόνησα Ολυμπιάς. Κόρη του ήταν η Ολυμπιάδα της Αρμενίας.

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006
Εγκυκλοπαίδεια Πάπυρος Λαρούς, εκδ. 1963
Ζώσιμος, εκδ. Βόννης, 106 ΙΙ

Βυζαντινοί του 4ου αιώνα
Έπαρχοι Πραιτωρίων της Ανατολής
Δημοκρατία του Βανάτου

Η Δημοκρατία του Βανάτου (σερβικά: Банатска република) ήταν βραχύβια κατάσταση που δημιουργήθηκε στα εδάφη της Αυστροουγγαρίας το 1918. Η ανεξαρτησία της περιοχής διακηρύχθηκε στις 31 Οκτώβριος 1918 στην πόλη Τέμεσβαρ μετά την κατάρρευση της Αυστροουγγαρίας.

Ιστορία 
Κατά την ανακήρυξη της Δημοκρατίας σχηματίστηκε το εθνικό συμβούλιο του Βανάτου, που αποτελούνταν από πέντε εκπροσώπους από τις εθνότητες της περιοχής που ήταν Γερμανοί, Ούγγροι, Σέρβοι και Ρουμάνοι. Πολιτικός επίτροπος της Δημοκρατίας έγινε ο Ότο Ροτ ενώ ο στρατιωτικός διοικητής έγινε ο Άλμπερτ Μπάρτα. Η ουγγρική κυβέρνηση αναγνώρισε την ανεξαρτησία της Δημοκρατίας του Βανάτου, από μία άποψη θεωρείται ότι αυτό έγινε από την Ουγγαρία προκειμένου η περιοχή να μην προσαρτηθεί στο γιουγκοσλαβικό κράτος.

Το εθνικό συμβούλιο σύστησε στρατιωτική αστυνομία και πολιτοφυλακή στις 4 Νοέμβριου του ίδιου έτους, στόχος ήταν να ανακτήσει τον έλεγχο σε ολόκληρη την επικράτεια του Βανάτου. Ωστόσο η Δημοκρατία του Βανάτου ήταν βραχύβια, μετά από λίγες ημέρες ο στρατός του Βασιλείου της Σερβίας αναπτύχθηκε στο Βανάτο κάτι το οποίο ήταν το τέλος της Δημοκρατίας του Βανάτου. Λίγους μήνες αργότερα, το Βανάτο διαιρέθηκε μεταξύ του Βασιλείου των Σέρβων, Κροατών και Σλοβένων και την Ρουμανία, λαμβάνοντας υπόψη τη διακήρυξη της Εθνοσυνέλευσης του Νόβι Σαντ.

Τον Απρίλιο του 1920 οι Γερμανοί του Βανάτου προσπάθησαν διπλωματικά να δημιουργήσουν εκ νέου το κρατίδιο με την ονομασία "Δημοκρατία της Μπανατίας". Σύμφωνα με τον ισχυρισμό αυτό η αποκατασταθήσα δημοκρατία δεν θα περιλαμβάνει μόνο το Βανάτο αλλά και την γειτονική Μπάτσκα, θα διαιρείται σε καντόνια και θα διοικείται από εκπροσώπους της πλειοψηφίας εθνότητας σε κάθε καντόνι. Η πρόταση αυτή απορρίφθηκε στο συνέδριο ειρήνης του Παρισιού.

Δημογραφικά 
Η Δημοκρατία αριθμούσε 1.582.133 κατοίκους, εκ των οποίων:
 592.049 (37.42%) Ρουμάνοι
 387.545 (24,50%) Γερμανοί
 284.329 (17.97%) Σέρβοι
 242.152 (15,31%) Ούγγροι
Υπήρχαν κι άλλες μικρότερες εθνοτικές ομάδες όπως Σλοβάκοι, Κροάτες, Ρώσοι, κλπ..

Σύμφωνα με τη θρησκεία, ο πληθυσμός της Δημοκρατίας ήταν:
 855.852 (54.10%) Ορθόδοξοι Χριστιανοί
 591.47 (37,38%) Καθολικοί
Επίσης υπήρχαν μέλη μικρότερων θρησκευτικών κοινοτήτων όπως Καλβινιστές, Λουθηρανοί και οι Εβραίοι

Παραπομπές

Πηγές 
 Драго Његован, Присаједињење Војводине Србији, Нови Сад, 2004.
 Милојко Брусин, Наша разграничења са суседима 1919—1920, Нови Сад, 1998.

Ιστορία της Ρουμανίας
Ιστορία της Ουγγαρίας
Ιστορία της Βοϊβοντίνα
20ός αιώνας στη Σερβία
Πρώην δημοκρατίες
Πρώην μη αναγνωρισμένα κράτη
Κύπελλο ΟΥΕΦΑ 2006-2007

Το Κύπελλο ΟΥΕΦΑ 2006-07 ήταν το 36ο Κύπελλο ΟΥΕΦΑ από την ίδρυση του θεσμού. Ο τελικός έγινε στις 16 Μαΐου 2007 στο Χάμπντεν Παρκ στη Γλασκόβη. Η Σεβίλλη κατέκτησε τον τίτλο για δεύτερη φορά, νικώντας στον τελικό την Εσπανιόλ με 3-1 στα πέναλτι (2-2).

Πρώτος σκόρερ της διοργάνωσης ήταν ο Βάλτερ Παντιάνι της Εσπανιόλ με 11 γκολ.

Βαθμολογία ομοσπονδιών

Προκριματικοί γύροι

Πρώτος προκριματικός γύρος 
Οι αγώνες έγιναν στις 13 και 27 Ιουλίου 2006.

!colspan="5"|Νότια-Μεσογειακή περιοχή
|-

|-
!colspan="5"|Κεντρική-Ανατολική περιοχή
|-

|-
!colspan="5"|Βόρεια περιοχή
|-

|}

Δεύτερος προκριματικός γύρος 
Οι αγώνες έγιναν στις 8 και 10 Αυγούστου (πρώτο σκέλος) και στις 24 Αυγούστου 2006 (δεύτερο σκέλος).

!colspan="5"|Νότια-Μεσογειακή περιοχή
|-

|-
!colspan="5"|Κεντρική-Ανατολική περιοχή
|-

|-
!colspan="5"|Βόρεια περιοχή
|-

|}

Πρώτος γύρος 

Οι αγώνες έγιναν στις 14 Σεπτεμβρίου (πρώτος αγώνας) και στις 28 Σεπτεμβρίου 2006 (δεύτερος αγώνας)

}

}

|}

Φάση ομίλων 
Οι πρώτες τρεις ομάδες προκρίθηκαν στην φάση των 32.

Όμιλος A 

|}

Όμιλος B 

|}

Όμιλος C 

|}

Όμιλος D 

|}

Όμιλος E 

|}

Όμιλος F 

|}

Όμιλος G 

|}

Όμιλος Η 

|}

Φάση Νοκ-Άουτ

Φάση των 32 
Οι πρώτοι αγώνες έγιναν στις 14 και 15 Φεβρουαρίου, ενώ οι δεύτεροι αγώνες στις 22 Φεβρουαρίου 2007.

|}

1 Η Φέγενορντ τιμωρήθηκε από την UEFA.

Φάση των 16 
Οι πρώτοι αγώνες έγιναν στις 8 Μαρτίου 2007, ενώ οι δεύτεροι αγώνες στις 14 και 15 Μαρτίου 2007.

|}

Προημιτελικοί 
Οι προημιτελικοί έγιναν στις 5 και 12 Απριλίου 2007.

|}

Ημιτελικοί 
Οι ημιτελικοί διεξήχθησαν στις 26 Απριλίου και 3 Μαΐου 2007.

|}

Τελικός

Πρώτοι σκόρερ

Δείτε επίσης 
ΟΥΕΦΑ Τσάμπιονς Λιγκ 2006-07
Κύπελλο Ιντερτότο ΟΥΕΦΑ 2006
ΟΥΕΦΑ Σούπερ Καπ 2007

Εξωτερικοί σύνδεσμοι 
Όλοι οι αγώνες του Κυπέλλου ΟΥΕΦΑ 2006-07
Regulations for current season
 All scorers 2006–07 UEFA Cup according to (excluding preliminary round) according to protocols UEFA + all scorers preliminary round
2006/07 UEFA Cup - results and line-ups (archive)

Κύπελλο ΟΥΕΦΑ
Ποδόσφαιρο το 2006
Ποδόσφαιρο το 2007
Δημοκρατία της Πρεκμούριε

Η Δημοκρατία της Πρεκμούριε (σλοβενικά : Respublika Slovenska okroglina, ουγγρικά : Vendvidéki Köztársaság ή Muravidéki Köztársaság ή Mura Köztársaság, γερμανικά : Murrepublik ή Republik Übermurgebiet), ήταν ένα βραχύβιο κράτος των Σλοβένων στην περιοχή Πρεκμούριε της σημερινής Σλοβενίας. Η Δημοκρατία ανακηρύχθηκε στις 29 Μαΐου 1919 στην πόλη Μούρσκα. Ηγέτης του κινήματος ήταν ο Βίλμος Τκάλετς διευθυντής σχολείου και ψάλτης .

Το 1919 οι Ούγγροι κομμουνιστές του Μπέλα Κουν ανακήρυξαν στην Βουδαπέστη κομουνιστική δημοκρατία ωστόσο οι Σλοβένοι του Πρεκμούριε δεν είχαν ενταχθεί στο κομμουνιστικό κίνημα.

Ο Τκάλετς με λίγους στενούς φίλους του στις 29 Μαΐου ανακήρυξε την Δημοκρατία της Πρεκμούριε. Ωστόσο η νεοσύστατη Δημοκρατία δεν είχε αποδοχή κι ένωσε πολύ λίγα μέρη. Τον Ιούλιο του 1919 ο Ουγγρικός στρατός κατέλαβε την Πρεκμούριε και ο Βίλμος Τκάλετς αναγκάστηκε να καταφύγει στην Αυστρία, επειδή ο πληθυσμός δεν ήταν πρόθυμος να πολεμήσει ενάντια στους Ούγγρους. Το 1920 η Πρεκμούριε έγινε τμήμα της Γιουγκοσλαβίας.

Ο Βίλμος Τκάλετς αργότερα διέφυγε στην Ουγγαρία όπου εργάστηκε ως δάσκαλος και δημόσιος υπάλληλος.

Βιβλιογραφία 
 Јулиј Титл: Мурска Република, 1971.

Παραπομπές 

Ιστορία της Ουγγαρίας
Ιστορία της Σλοβενίας
Ιστορία της Γιουγκοσλαβίας
Πρώην δημοκρατίες
Πρώην μη αναγνωρισμένα κράτη
Υψώματα του Γκολάν

Τα Υψώματα ή Υψίπεδα του Γκολάν (Γαυλανίτις στην ελληνιστική και ρωμαϊκή περίοδο), επίσης ονομαζόμενα Γκολάν ή Συριακό Γκολάν, είναι περιοχή της Μέσης Ανατολής. Γεωγραφικώς, το Γκολάν είναι ένα βασαλτικό οροπέδιο που ορίζεται από τον ποταμό Γιαρμούκ στα νότια, τη Θάλασσα της Γαλιλαίας και την κοιλάδα Χούλα στα δυτικά, το όρος Ερμών στα βόρεια και το Ουάντι Ρακάντ στα ανατολικά. Τα δύο τρίτα του Γκολάν κατέχονται από το Ισραήλ (προσαρτήθηκαν στις 14 Δεκεμβρίου 1981, αναγνωρίζονται  μόνο από τις ΗΠΑ), ενώ το ανατολικό τμήμα από τη Συρία, της οποίας αποτελούσε έδαφος μέχρι τον Πόλεμο των Έξι ημερών (1967).

Αναγνώριση 
Οι ΗΠΑ είναι η μοναδική χώρα που αναγνώρισαν τα Υψώματα του Γκολάν ως ισραηλινό έδαφος στις 25 Μαρτίου 2019.

Ονομασία

Το ελληνικό όνομα της περιοχής είναι "Γαυλανίτις". Στα αραβικά λέγεται Τζαουλάν και Τζολάν. Το όνομα "Γκολάν" πρωτοχρησιμοποιήθηκε τον 19ο αιώνα.

Διοίκηση 

Διοικητής της Δύναμης Παρατηρητών των Ηνωμένων Εθνών (UNDOF), η οποία υπολογιζόταν το 2020 σε 1.139 άτομα, είναι, από τις 28 Φεβρουαρίου 2020, ο Ισουάρ Χαμάλ από το Νεπάλ.

Γεωγραφία της Μέσης Ανατολής
Βραζιλιανικές βουλευτικές εκλογές 2010

Οι Βουλευτικές εκλογές του 2010 στην Βραζιλία για την ανάδειξη των μελών του Κογκρέσου διεξήχθησαν στις 3 Οκτωβρίου 2010.  Το Εθνικό Κογκρέσο αποτελείται από την Ομοσπονδιακή Βουλή και την Γερουσία. Στις εκλογές αποφασίστηκαν οι έδρες 513 βουλευτών (όλα τα μέλη) και 54 επί συνόλου 81 εδρών στην Ομοσπονδιακή Γερουσία. Ο κυβερνών συνασπισμός Λουλίστα κατέλαβε τις περισσότερες έδρες και στα δύο σώματα (Βουλή και Γερουσία). Οι βουλευτικές εκλογές διεξήχθησαν ταυτόχρονα με τις προεδρικές εκλογές (κέρδισε η Ντίλμα Ρούσεφ) και τις εκλογές για κυβερνήτες.

Αποτελέσματα ανά πολιτική παράταξη

Παραπομπές 

2010 εκλογές
Αμπντούλ Τζελίλ Ατζαγκούν

Ο Αμπντούλ Τζελίλ Ατζαγκούν (γεννημένος στις 10 Φεβρουαρίου 1993 στο Λάγκος) είναι Νιγηριανός ποδοσφαιριστής ο οποίος αγωνίζεται ως επιθετικός μέσος για λογαριασμό της Ρόντα ΓΚ.

Συλλογική Καριέρα
Ο Ατζαγκούν προέρχεται από τις ακαδημίες της νιγηριανής Ντόλφινς ΦΚ.

Στις 28 Αυγούστου 2013, ο Παναθηναϊκός ανακοίνωσε την απόκτηση του Ατζαγκούν, με τον παίκτη να υπογράφει συμβόλαιο διάρκειας τεσσάρων ετών με τον σύλλογο. Στο ντεμπούτο του με τον Παναθηναϊκό, πέτυχε και το πρώτο του τέρμα με τα χρώματα της νέας του ομάδας απέναντι στον Α.Ο. Πλατανιά.

Διεθνής Καριέρα
Ήταν μέλος της ομάδας της Νιγηρίας η οποία ήρθε δεύτερη στο Παγκόσμιο Κύπελλο U-17 του 2009 το οποίο και φιλοξένησε, ενώ πέτυχε και δύο τέρματα.
Έχει αγωνιστεί, επίσης σε δύο εκδόσεις του Αφρικανικού Κυπέλλου Νέων με την Εθνική Νιγηρίας U-20. Ήταν αρχηγός της ομάδας το 2013 η οποία ήρθε στη τρίτη θέση της προκριματικής φάσης για την πρόκριση στο Παγκόσμιο Κύπελλο U-20 του 2013 που διεξήχθην στην Τουρκία.

Στις 21 Ιουνίου 2013, ο Ατζαγκούν πέτυχε δύο τέρματα στην ήττα της ομάδας του με σκορ 3-2 απέναντι στην Πορτογαλία στην εναρκτήρια της αναμέτρηση για το Παγκόσμιο Κύπελλο U-20 του 2013.

Διακρίσεις

Σύλλογος
Ντόλφινς
 Πρέμιερ Λιγκ Νιγηρίας
 Νικητής: 2010-11

Παναθηναϊκός 
 Κύπελλο Ελλάδας
 Νικητής:  2013-14

Εθνική Νιγηρίας 
U-20
 Αφρικανικό Κύπελλο Νέων
 Νικητής: 2011

Παραπομπές

Εξωτερικοί Σύνδεσμοι

 Προφίλ στο Transfermarkt

Νιγηριανοί ποδοσφαιριστές
Ποδοσφαιριστές Ντόλφινς ΦΚ
Ποδοσφαιριστές Παναθηναϊκού
Ποδοσφαιριστές Εθνικής Νιγηρίας Κ20
Μέσοι ποδοσφαιριστές
Μητροπολίτης Κίτρους, Κατερίνης και Πλαταμώνος Γεώργιος

Ο Μητροπολίτης Κίτρους, Κατερίνης και Πλαταμώνος Γεώργιος ( Γεώργιος Χρυσοστόμου) γεννήθηκε στη Θεσσαλονίκη στις 3 Αυγούστου 1964. Εκλέχθηκε μητροπολίτης στις 27 Φεβρουαρίου 2014 από την Ιερά Σύνοδο της Ιεραρχίας της Εκκλησίας της Ελλάδος Χειροτονήθηκε Επίσκοπος στον Ιερό Ναό Αγίου Διονυσίου Αρεοπαγίτου Αθηνών την 1η Μαρτίου 2014. Ενθρονίστηκε στην Κατερίνη την 29η Μαρτίου του ίδιου έτους.

Σπουδές
Έχει πάρει πτυχίο από τη Θεολογική και τη Φιλοσοφική Σχολή του Α.Π.Θ. το 1986 και το 1990, αντίστοιχα. Έχει παραλάβει δίπλωμα στη θεολογία το 1989 με ειδικότητα στη λειτουργική. Επιπλέον, είναι Διδάκτωρ της Φιλολογίας από το 1994 με ειδικότητα στη βυζαντινή φιλολογία. Και τα δύο είναι στο Α.Π.Θ. Έχει παρακολουθήσει περισσότερες σπουδές στη Γαλλία και στην Ιταλία αντίστοιχα. Η Διδακτορική του διατριβή εκδόθηκε από τον "Οργανισμό Πολιτιστικής Πρωτεύουσας της Ευρώπης - Θεσσαλονίκη 1997" το έτος 1997 με τίτλο ¨Ο Υμνογράφος Γεράσιμος Μοναχός Μικραγιαννανίτης και οι Ακολουθίες του σε Αγίους της Θεσσαλονίκης: Συμβολή στη μελέτη του βίου και του έργου του".

Επαγγελματική σταδιοδρομία
Διετέλεσε καθηγητής της Ανώτερης Εκκλησιαστικής Ακαδημίας της Θεσσαλονίκης μεταξύ των ετών 1995-2007 και της Ανώτατης Εκκλησιαστικής Ακαδημίας της Θεσσαλονίκης, πρώτα, στην τάξη του Αναπληρωτή Καθηγητή από το 2008 έως το 2012 και ύστερα, του Τακτικού Καθηγητή που βρίσκεται από το 2012 και συνεχίζει να διατελεί έως σήμερα. Έχει υπηρετήσει ως Επισκέπτης Καθηγητής στη Σχολή Θεολογίας που βρίσκεται στο Ορθόδοξο Πανεπιστήμιο της Δημοκρατίας του Κονγκό το 2010 και στην Ακαδημία Θεολογίας στην πόλη του Κιέβου το 2011 και το 2013.Το 2016 έγινε ο πρόεδρος της Ανώτατης Εκκλησιαστικής Ακαδημίας.

Ιερατική Σταδιοδρομία
Το 1989 χειροτονήθηκε διάκονος στη Θεσσαλονίκη, όπου και υπηρέτησε σε αυτή τη θέση στον Ιερός Ναός Αγίου Δημητρίου Θεσσαλονίκης της ομώνυμης πόλης για ένα χρόνο. Το 1990 χειροτονήθηκε πρεσβύτερος και υπηρέτησε ως εφημέριος στον Ι.Ν.Άγιων Ανάργυρων Θεσσαλονίκης έως το 1994. Το 1995 μετατέθηκε στην Ιερά Μητρόπολη Βέροιας, Ναούσης και Καμπανίας όπου υπηρέτησε ως εφημέριος στον Ι.Ν.Άγιων Ανάργυρων της Βέροιας έως την εκλογή του σε Μητροπολίτη. Κατά της διάρκεια της διακονίας του στην ενορία Αγίων Αναργύρων Βέροιας εξωραΐστηκαν το σύνολο των παρεκκλησίων της, καθώς πραγματοποιήθηκε και πλήθος άλλων ανακαινιστικών έργων. Παράλληλα, διετέλεσε Πρωτοσύγκελος της Μητρόπολης κατά το χρονικό διάστημα 1995-2014.

Παραπομπές

Έλληνες ιεράρχες
Γεωργιος
Επίσκοποι του 21ου αιώνα
Κόλπος Χάντσον

Ο κόλπος Χάντσον ή κόλπος του Χάντσον (αγγλικά: Hudson Bay, γαλλικά: baie d'Hudson, ινουκτιτούτ: Kangiqsualuk ilua) είναι μεγάλος κόλπος στο βορειοανατολικό Καναδά. Ο κόλπος έχει έκταση 1.230.000 χλμ² και είναι από τους μεγαλύτερους κόλπους στο κόσμο. Πήρε το όνομά του από τον Χένρι Χάτσον, ο οποίος εξερεύνησε τον κόλπο το 1610.

Γεωγραφία 
Ο κόλπος θεωρείται μέρος του βόρειου Ατλαντικού ωκεανού. Ο κόλπος είναι ρηχός, με μέσο βάθος 100 μέτρα και μέγιστο βάθος 260 μέτρα. Συνδέεται με τον Ατλαντικό με το στενό Χάντσον και τη θάλασσα του Λαμπραντόρ και με τον Αρκτικό μέσω της λεκάνης Φοξ και του στενού Φέρι και Έκλα. Έχει μήκος 1.370 χιλιόμετρα και πλάτος 1.050 χιλιόμετρα. Ο νότιος βραχιόνας του κόλπου ονομάζεται κόλπος Τζέιμς. Ο κόλπος είναι παγωμένος 8 με 9 μήνες το χρόνο, με στρώμα πάγου πάχους μέχρι 2 μέτρα.

Παροχετεύει μια πολύ μεγάλη έκταση, περίπου 3.861.400 χλμ², που περιλαμβάνει τμήματα του Οντάριο, του Κεμπέκ, του Σασκάτσουαν, της Αλμπέρτας, το μεγαλύτερο τμήμα της Μανιτόμπα, το νοτιοανατολικό Νούναβουτ και τμήματα της Βόρειας Ντακότας, της Νότιας Ντακότας, της Μινεσότα και της Μοντάνα.

Ο κόλπος Χάντσον ανυψώνεται με ρυθμό 17 χιλιοστών το χρόνο καθώς επανέρχεται μετά την πίεσή του προς τα κάτω λόγω του λαυρεντιανού στρώματος πάγου, το οποίο είχε πάχος 2 με 3 χιλιόμετρα και έλιωσε ολοκληρωτικά πριν 10.000 χρόνια, στο τέλος της εποχής των παγετώνων. Ο ρύθμος ανύψωσης είναι ο ταχύτερος στο κόσμο. Το φαινόμενο αυτό έχει οδηγήσει σε πτώση του επιπέδου της θάλασσας στο κόλπο, σε αντίθεση δηλαδή με τις υπόλοιπες θάλασσες στο κόσμο. Υπολογίζεται ότι ο κόλπος θα ανέβει άλλα 200 μέτρα μέχρι να σταματήσει η ανύψωση, κάτι που θα συμβεί σε 5.000 χρόνια.

Παραπομπές 

Γεωγραφία του Καναδά
Ατλαντικός Ωκεανός
Αρκτικός Ωκεανός
Κόλποι